Diari Oficial de la Generalitat Valenciana


Sumari del DOGV 2483, del 04-04-1995 (1995/834326)

ORDRE de 24 de març de 1995, de la Conselleria d'Agricultura, Pesca i Alimentació, per la qual es convoquen cinc beques per a postgraduats.
-------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/03/24/(1)/dof/vci/html**

### Dades del document

Número de DOGV
:   2483

Data del DOGV
:   04-04-1995

Secció del DOGV
:   DISPOSICIONS GENERALS

Número del document
:   1995/834326


Data del document
:   24-03-1995

Organisme emissor
:   Conselleria d'Agricultura, Pesca i Alimentació

Tipus de document
:   Ordre

ORDRE de 24 de març de 1995, de la Conselleria d'Agricultura, Pesca i Alimentació, per la qual es convoquen cinc beques per a postgraduats.   
Els pressupostos de la Generalitat Valenciana per a 1995 preveuen la contractació de becaris per a la realització d'estudis i la preparació de documentació relativa al sector agrari valencià.  
Per això, fent ús de les facultats que tinc conferides,  
ORDENE:  
Article primer  
La Conselleria d'Agricultura, Pesca i Alimentació convoca cinc beques per a la formació professional de postgraduats en cadascuna de les àrees detallades a l'annex I, que es regiran pel que es disposa en aquesta ordre i en el Decret 108/1992, de 6 de juliol, del Govern Valencià (DOGV núm. 1.827, de 16.07.92).  
Podran optar a l'obtenció de les beques els titulats que no disposen d'ingressos fixos, amb les titulacions que figuren a l'annex I.  
Article segon  
El període de gaudi de les beques serà, com a màxim, del 19.04.95 al 31.12.95.  
Article tercer  
Les beques tindran una dotació de 140.000 pessetes mensuals cadascuna, amb un import total màxim, tenint en compte el període de gaudi, d'1.176.000 pessetes per beca. Es finançaran a càrrec del capítol IV del programa 711.10 dels pressupostos de la Generalitat Valenciana per a 1995.  
Article quart  
Els becaris faran les funcions que els assigne la secretaria general, a fi d'assolir els objectius de pràctica professional i formació en les àrees corresponents. El temps de dedicació serà de 35 hores setmanals. El treball es farà a València.  
El becari, a l'inici del període de gaudi de la beca i d'acord amb el seu tutor, redactarà un projecte del treball que realitzarà, del qual presentarà un informe final.  
El becari disposarà d'un màxim de 30 dies per a dedicar-se a altres temes de formació, distribuïts en períodes d'un mínim de set dies, d'acord amb el tutor.  
Article cinqué  
Les sol·licituds, emplenades segons el model de l'annex II, aniran dirigides al secretari general de la Conselleria d'Agricultura, Pesca i Alimentació. Hauran de ser presentades en el Registre General d'aquesta Conselleria, carrer d'Amadeu de Savoia, número 2 (CP: 46856), València, en el termini de 15 dies hàbils comptadors des de l'endemà de la publicació d'aquesta ordre en el Diari Oficial de la Generalitat Valenciana.  
Juntament amb la sol·licitud, s'adjuntarà el currículum, on s'inclourà l'expedient acadèmic i tot tipus de mèrits professionals.  
El currículum es valorarà segons el barem següent:  
a) Expedient acadèmic: fins a 3 punts.  
b) Cursos relacionats amb l'àrea de formació de la beca: fins a 1 punt.  
c) Experiència professional relacionada amb l'àrea de formació de la beca: fins a 2 punts.  
d) Idiomes: fins a 2 punts.  
e) Coneixements de valencià: fins a 1 punt.  
f) Altres mèrits: fins a 1 punt.  
Per a la beca en l'àrea d'informàtica, es considerarà com a mèrit preferent el coneixement d'ARC-INFO.  
Només es tindran en compte els mèrits que siguen acreditats documentalment.  
Els candidats que obtinguen 6 punts o més en la valoració del currículum seran convocats a la realització d'una entrevista sobre coneixements generals del sector agrari valencià, la data de la qual es farà pública mitjançant un anunci en el tauler de la Conselleria d'Agricultura, Pesca i Alimentació, carrer d'Amadeu de Savoia, número 2 (CP: 46579), València, al primer pis, a partir del quart dia de l'acabament del termini de presentació de sol·licituds.  
L'entrevista es valorarà fins a 10 punts.  
En cadascuna de les àrees de formació, se seleccionarà el candidat que obtinga la major puntuació total.  
Article sisé  
Les beques es concediran per resolució de la secretaria general de la Conselleria d'Agricultura, Pesca i Alimentació, en el termini màxim de dos mesos comptadors a partir de la publicació d'aquesta ordre, a proposta d'una comissió avaluadora formada per:  
President: Fernando Ríos Aragües (secretari general de la Conselleria d'Agricultura, Pesca i Alimentació).   
Secretària: Marta Ponce González (cap de la Secció d'Estudis Agraris del Servei d'Estudis Agraris i Comunitaris).  
Vocal: Francisco Benac Prefaci (cap del Servei de Coordinació, Organització i Sistemes d'Informació).  
Vocal: Eduardo QuiÑones Fernández (cap del Servei de Supervisió de Projectes).  
Vocal: Francisco Aparici Quereda (cap de la Secció d'Estadística del Servei d'Estudis Agraris i Comunitaris).  
Suplents:  
President: Vicente Peris Alcayde (cap del Servei d'Estudis Agraris i Comunitaris).  
Secretari: Miquel Hurtado Sanchis (tècnic superior del Servei d'Estudis Agraris i Comunitaris).  
Vocal: José Luis Benedicto Gómez (tècnic superior del Servei d'Estudis Agraris i Comunitaris).  
Vocal: Francisco Lujan Salvador (tècnic del Servei d'Estudis Agraris i Comunitaris).  
Vocal: Vicent Almenar Cubells (tècnic del Servei d'Estudis Agraris i Comunitaris).  
La presentació de sol·licituds implica l'acceptació del contingut d'aquesta convocatòria.  
Es constituirà una borsa de reserva amb els aspirants que no resulten adjudicataris de les beques, prioritzats per ordre de puntuació, per tal de cobrir les vacants que per renúncia puguen produir-se durant el període de gaudi, sempre que coincidisquen les característiques de la beca vacant i la titulació requerida amb les dels candidats de la borsa de reserva.  
Article seté  
Amb la finalitat de donar cobertura sanitària a les persones a les quals s'adjudiquen les beques, se'ls inclourà en una pòlissa col·lectiva subscrita amb Asisa.  
Article vuité  
Les incidències que hi haja durant el període de gaudi de la beca seran resoltes en expedient contradictori pel secretari general, el qual pot revocar-les en cas d'incompliment de les obligacions per part dels becaris.  
DISPOSICIó FINAL  
Aquesta ordre vigeix des de l'endemà de la publicació en el Diari Oficial de la Generalitat Valenciana.  
València, 24 de març de 1995  
El conseller d'Agricultura, Pesca i Alimentació,  
JOSEP MARIA COLL COMIN  
ANNEX I  
àrees de formació de les beques i titulació requerida  
1. Biblioteconomia i documentació: una beca.  
Titulació vàlida: llicenciat en Història i Geografia.  
2. Estudis, estadístiques agràries i Unió Europea: dues beques.  
Titulació vàlida: enginyer agrònom.  
3. Supervisió de projectes agraris: una beca.  
Titulacions vàlides: enginyer agrònom; enginyer industrial; enginyer de camins, canals i ports.  
4. Informàtica aplicada a l'administració agroalimentària: una beca.  
Titulació vàlida: llicenciat en Informàtica.  
ANNEX II  
Model de sol·licitud  
Convocatòria de beques de la Conselleria d'Agricultura, Pesca i Alimentació.  
àrea de la beca sol·licitada: ...  
Primer cognom: ...  
Segon cognom: ...  
Nom: ...  
Data de naixement: ...  
Nacionalitat: ...  
DNI: ...  
Domicili: ...  
Població: ... CP: ...  
Telèfon: ...  
Llicenciat en/enginyer: ...  
Mèrits al·legats: ...  
València, 24 de març de 1995  
CONSELLERIA D'AGRICULTURA, PESCA I ALIMENTACIó  
SECRETARIA GENERAL


Còpia Permalink ELI